बाइडेन के चेस्ट से स्किन कैंसर के टिश्यू निकाले गए, डॉक्टर बोले- अब प्रेसिडेंट बिल्कुल फिट
US President Joe Biden Skin Cancer Surgery. Follow Joe Biden Health Updates On Dainik Bhaskar अमेरिका के राष्ट्रपति जो बाइडेन को स्किन कैंसर हो गया था। व्हाइट हाउस के डॉक्टर केविन ओ'कॉनर ने कहा- बाइडेन के चेस्ट की स्किन पर घाव हो गया
अमेरिका के राष्ट्रपति जो बाइडेन को स्किन कैंसर हो गया था। व्हाइट हाउस के डॉक्टर केविन ओ'कॉनर ने कहा- बाइडेन के चेस्ट की स्किन पर घाव हो गया था। फरवरी में सर्जरी के दौरान इस घाव वाली स्किन को हटा दिया गया था। इसे जांच के लिए भेजा गया था, जिसमें पता चला कि ये घाव बेसल सेल कार्सिनोमा है। यह स्किन कैंसर का सामान्य रूप है।
डॉक्टर ओ'कॉनर ने कहा- सर्जरी के दौरान कैंसर फैलाने वाले सभी टिश्यूज को हटा दिया गया। इलाज के बाद बाइडेन बिल्कुल ठीक हो गए हैं। उन्हें आगे इलाज की जरूरत नहीं है। हालांकि राष्ट्रपति बाइडेन की सेहत की निगरानी की जा रही है। हम देख रहे हैं कि उन्हें स्किन से जुड़ी कोई और परेशानी तो नहीं हो रही है।
16 फरवरी को जांच में बाइडेन फिट बताए गए थे
16 फरवरी को ही फिजिकल एग्जामिनेशन के दौरान डॉक्टर ओ'कॉनर ने 80 साल के बाइडेन को बिल्कुल फिट बताया था। उनका कहना था कि बाइडेन राष्ट्रपति के तौर पर अपनी जिम्मेदारी निभाने के लिए बिल्कुल हेल्दी और फिट हैं।
बाइडेन की पत्नी और बेटे को भी कैंसर था
जो बाइडेन की पत्नी और अमेरिका की फर्स्ट लेडी जिल बाइडेन को भी स्किन कैंसर था। जनवरी में उनकी भी सर्जरी हुई थी। 71 साल की जिल की एक आंख के ऊपर और चेस्ट से घाव वाली स्किन को निकाला गया था। वहीं, बाइडेन के बेटे ब्यू को ब्रेन कैंसर था। 2015 में उसकी मौत हो गई थी। तभी से जो बाइडेन अपनी हेल्थ को लेकर चिंतित थे।
डिमेंशिया के रोगी भी हैं बाइडेन
जो बाइडेन को बढ़ती उम्र की बीमारियों ने घेर रखा है। कुछ रिपोर्ट्स में उन्हें डिमेंशिया का रोगी बताया जा रहा है। बाइडेन को 1988 में ‘ब्रेन एन्यूरिज्म’ भी हुआ था, जिसका वो इलाज करा चुके हैं। इसके दोबारा होने के सिर्फ 20% चांस हैं। बाइडेन अपना गाल ब्लैडर भी निकलवा चुके हैं। अमेरिकन फेडरेशन फॉर एजिंग रिसर्च के एक एकेडमिक पेपर के मुताबिक 79% चांस हैं कि बाइडेन बतौर राष्ट्रपति अपना पहला कार्यकाल पूरा होने तक जीवित रह पाएं।
कहां मिले संकेत?
ये खबर भी पढ़ें...
बाइडेन की फिटनेस पर फिर सवाल:G20 में स्टाफ ने लिखकर दिया- कहां बैठना और कब बोलना है; ट्रम्प US प्रेसिडेंट को बीमार कहते
बाइडेन जब G20 समिट में पहुंचे तो उनके हाथ में एक कागज था। इस पर तफ्सील से लिखा था कि उन्हें समिट हॉल में क्या-क्या करना है। मसलन, कहां बैठना है- कब और कितनी देर बोलना है। इतना ही नहीं फोटो सेशन में कहां खड़ा होना है, इसके नोट्स भी बनाकर दिए गए थे। पढ़ें पूरी खबर...